April | 2016 | Tannie Frannie
Z staan vir Snork (Toeka-Tokkel se April-uitdaging > my alfabet van dankbaarheid)
Ses en twintig letters, 26 blog-inskrywings oor 26 redes tot dankbaarheid.
Die uwe is taamlik uitgeput.
Nou gaan ek ‘n rukkie lank hier op die blogs zzzzzzzzzzzzzzzzzzzzz
Posted by Tannie Frannie | Filed under Uncategorized
W staan vir Willewragtig (Toeka-Tokkel se April-uitdaging > my alfabet van dankbaarheid)
My ouers het my laat begaan. Ek het boomgeklim, in heinings weggekruip, met karretjies in die modder gespeel. Ek was ʼn willewragtig en ek was gelukkig.
V staan vir Vriendskap (Toeka-Tokkel se April-uitdaging > my alfabet van dankbaarheid)
Vriendskap is een van die grootste seëninge in my lewe.
ʼn Leeftyd gelede het ek hierdie gedig met ʼn kosbare vriendin gedeel.
Verlede jaar het sy dit tussen ou dokumente ontdek en dit op Facebook aan my opgedra.
U staan vir Uil (Toeka-Tokkel se April-uitdaging > my alfabet van dankbaarheid)
Onheilsbode op die nok van ʼn dak
Jagter wat geruisloos op sy prooi afduik
Nagmerrie-element in DJ Opperman se gedig Spermutasie:
Ondersoek uit skeure en bouvalle
– soos argeoloë ou ashope –
die saamgekoekte hare
en klein kakebene
Kenmerkende silhoeët op kinderklere en babakombersies
Gewilde leermeester van kleuters deur klanknabootsing:
Hoe maak ʼn uil? Hoe-hoe!
R staan vir Reënboog (Toeka-Tokkel se April-uitdaging > my alfabet van dankbaarheid)
Vir my is ‘n reënboog elke keer ‘n wonderwerk.
Reënboë laat my dink aan my kind.
Reënboë laat my dink aan God.
Genesis 9:16 Die reënboog sal in die wolke wees, en wanneer Ek dit sien, sal Ek dink aan die ewige verbond tussen My en al die lewende wesens op die aarde.
Q staan vir Quidditch (Toeka-Tokkel se April-uitdaging > my alfabet van dankbaarheid)
Quidditch is die sportsoort waarin Harry Potter op Hogwarts uitblink. Hoe kan mens dankbaar wees oor ‘n fiktiewe sport? Ag nouja, vanweë die skaarste aan q-woorde kul ek so ‘n bietjie: ek’s eintlik dankbaar oor fantasie-fiksie – veral oor JK Rowling, Terry Pratchett, TH White, JRR Tolkien en CS Lewis – maar die letter f is laankal afgehandel…